CELEX: 32018R0221
Language: sl
Date: 2018-02-15 00:00:00
Title: Uredba Komisije (EU) 2018/221 z dne 15. februarja 2018 o spremembi Uredbe Evropskega parlamenta in Sveta (ES) št. 999/2001 ter Uredbe (ES) št. 882/2004 Evropskega parlamenta in Sveta glede referenčnega laboratorija Evropske unije za transmisivne spongiformne encefalopatije (Besedilo velja za EGP. )

16.2.2018   
            
            
               SL
            
            
               Uradni list Evropske unije
            
            
               L 43/6
            
         UREDBA KOMISIJE (EU) 2018/221
   z dne 15. februarja 2018
   o spremembi Uredbe Evropskega parlamenta in Sveta (ES) št. 999/2001 ter Uredbe (ES) št. 882/2004 Evropskega parlamenta in Sveta glede referenčnega laboratorija Evropske unije za transmisivne spongiformne encefalopatije
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) ter zlasti člena 23a(m) Uredbe,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2), ter zlasti člena 32(5) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa glavne naloge, dolžnosti in zahteve za referenčne laboratorije Evropske unije (EU) za živila, krmo in zdravje živali. Imenovani referenčni laboratoriji EU so navedeni v Prilogi VII k navedeni uredbi, vključno s tistimi, ki so odgovorni za transmisivne spongiformne encefalopatije (TSE).
            
         
               (2)
            
            
               Uredba (ES) št. 999/2001 določa referenčni laboratorij EU za TSE in njegove posebne naloge.
            
         
               (3)
            
            
               Imenovanje referenčnega laboratorija EU za TSE, ki se trenutno nahaja v Združenem kraljestvu, se bo prekinilo 31. decembra 2018 zaradi uradnega obvestila Združenega kraljestva v skladu s členom 50 Pogodbe o Evropski uniji.
            
         
               (4)
            
            
               Referenčni laboratorij EU za TSE je treba ohraniti, da se zagotovi visoka kakovost in zanesljivost tehnik diagnosticiranja za TSE ter njihova enotna uporaba v vsej Uniji. Komisija je zato 29. maja 2017 objavila razpis za izbiro in imenovanje referenčnega laboratorija EU za TSE. Po končanem izbirnem postopku bi moral biti za referenčni laboratorij EU za TSE izbran konzorcij inštitutov Istituto Zooprofilattico Sperimentale del Piemonte, Liguria e Valle d'Aosta (IZSPLVA) in Istituto Superiore di Sanità (ISS), ki je pod vodstvom prvega.
            
         
               (5)
            
            
               Uredbo (ES) št. 999/2001 in Uredbo (ES) št. 882/2004 bi bilo zato treba ustrezno spremeniti.
            
         
               (6)
            
            
               Da bi se izognili oviranju dejavnosti referenčnega laboratorija EU za TSE in da se novoimenovanemu referenčnemu laboratoriju EU zagotovi dovolj časa, da postane v celoti operativen, je primerno, da se ukrepi iz te uredbe začnejo uporabljati s 1. januarjem 2019.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V poglavju B Priloge X k Uredbi (ES) št. 999/2001 se točka 1 nadomesti z naslednjim:
   
      
                  „1.
               
               
                  Referenčni laboratorij EU za transmisivne spongiformne encefalopatije (TSE) je konzorcij inštitutov Istituto Zooprofilattico Sperimentale del Piemonte, Liguria e Valle d'Aosta (IZSPLVA) in Istituto Superiore di Sanità (ISS), ki je pod vodstvom IZSPLVA:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          Italija
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Rim
                                       
                                    
                                          Italija“.
                                       
                                    
                        
            
   Člen 2
   V delu I Priloge VII k Uredbi (ES) št. 882/2004 se točka 13 nadomesti z naslednjim:
   
      
                  „13.
               
               
                  Referenčni laboratorij EU za transmisivne spongiformne encefalopatije (TSE)
                  Laboratorij iz točke 1 poglavja B Priloge X k Uredbi (ES) št. 999/2001“.
               
            
   Člen 3
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2019.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 147, 31.5.2001, str. 1.
   
      (2)  UL L 165, 30.4.2004, str. 1.